钦定古今图书集成/明伦汇编/氏族典/第046卷 > 《廖用贤尚友录》 > 兒宽
## 钦定古今图书集成/明伦汇编/氏族典/第046卷 > 《廖用贤尚友录》 > 兒宽

按《汉书兒宽传》：“宽，千乘人，治尚书事。欧阳生以郡国
选诣博士，受业孔安国，贫无资用，尝为弟子都养，以
射策为掌故，功次补廷尉文学卒史。时张汤为廷尉，
廷尉府尽用文史法律之吏，而宽以儒生在其闲，见
谓不习事，不署曹，除为从史。之北地，视畜数年，还至
府上畜簿。会廷尉有疑，奏见却掾吏，使宽为奏白汤”，
汤大惊，召与语，奇其材，以为掾。异日，汤见上，问“前奏
谁为之者？”汤言兒宽。上曰：“吾固闻之久矣。”以为奏谳
掾。及汤为御史大夫，以宽为掾。举侍御史见上，语经
学，上说之，擢为中大夫，迁左内史，拜御史大夫，诏定
《汉太初历》。居位九岁，以官卒。